Dwom 121
Ɔsoroforɔ dwom.
1 Mema mʼani so kyerɛ mmepɔ no,
ɛhe na me mmoa firi bɛba?
2 Me mmoa firi Awurade,
ɔsoro ne asase yɛfoɔ no.
3 Ɔremma wo nan nwatiri,
deɛ ɔhwɛ wo no, ɔrentɔ nko.
4 Ampa ara deɛ ɔhwɛ Israel no
rentɔ nko na ɔrenna.
5 Awurade hwɛ wo so;
Awurade ne wo nwunu wɔ wo nsa nifa so;
6 Owia renhye wo wɔ awiaberɛ mu,
na ɔsrane nso renha wo anadwo.
7 Awurade bɛbɔ wo ho ban afiri ɔhaw nyinaa ho,
ɔbɛhwɛ wo nkwa so;
8 Awurade bɛhwɛ wʼadifire ne wo efieba so,
seesei ne daa.